21 var í framboði en ásamt Tshisekedi voru Emannuel Ramazani Shadary , fyrrverandi innanríksiráðherra landsins , og Martin Fayulu , fyrrverandi forstjóri olíufyrirtækis , taldir sigurstranglegir . Samkvæmt bráðabirgðaniðurstöðunum fékk Tshisekedi sjö milljónir atkvæða , Fayulu , sem kemur einnig úr röðum stjórnarandstöðunnar , 6,4 milljónir atkvæða og Shadary fékk 4,4 milljónir atkvæða . Fayulu fullyrðir að niðurstöðurnar séu ekki samkvæmar sannleikanum . „ Íbúar í Kongó munu ekki sætta sig við svik af þessu tagi . Felix Tshisekedi gat engan veginn fengið sjö milljónir atkvæða . Hvaðan komu þessi atkvæði ? “ segir hann í samtali við BBC . Standi þessi úrslit mun Tshisekedi taka við af Joseph Kablia , sem lætur af störfum tveimur árum eftir að kjörtímabili hans lauk , en hann hefur verið forseti Austur-Kongó frá 2001 . Samkvæmt stjórnarskránni má hann ekki bjóða sig aftur fram . Hin tveggja ára töf sem hefur orðið á kosningunum hefur valdið blóðugum átökum í landinu . Antonio Guterres , framkvæmdastjóri Sameinuðu þjóðanna , hvatti alla íbúa Austur-Kongó að forðast ofbeldi eftir að bráðabirgðaniðurstöðurnar voru kynntar . Tshisekedi er formaður stærsta stjórnarandstöðuflokks landsins , Lýðræðis - og framfarabandalagsins . Faðir hans , Etienne , stofnaði flokkinn árið 1982 . Tshisekedi , sem er 55 ára gamall , tók við formennsku í flokknum þegar faðir hans lést í febrúar á síðasta ári . Ef fram fer sem horfir verður þetta í fyrsta sinn sem friðsamleg og lýðræðisleg valdaskipti fara fram í landinu frá því Austur-Kongó öðlaðist sjálfstæði frá Belgíu árið 1960 . Ekki er þó víst að það verði niðurstaðan þar sem framkvæmd kosninganna hefur ítrekað verið gagnrýnd af eftirlitsaðilum og fjöldi tilkynninga hefur borist um vafasama atburði á kjörstöðum og talningamiðstöðvum .